
Δελτίο Τύπου                                             23/06/2010
Έναρξη υποβολής αιτήσεων για αναπληρωτές και ωρομίσθιους εκπαιδευτικούς και αναπληρωτές μουσικούς
Από το Υπουργείο Εθνικής Παιδείας και Θρησκευμάτων καλούνται οι εκπαιδευτικοί των κλάδων ΠΕ60, ΠΕ70, ΠΕ01, ΠΕ02, ΠΕ03, ΠΕ04 (ειδικότητες Φυσικών, Χημικών, Βιολόγων και Γεωλόγων), ΠΕ05, ΠΕ06, ΠΕ07, ΠΕ08, ΠΕ09, ΠΕ10, ΠΕ11, ΠΕ12, ΠΕ13, ΠΕ14, ΠΕ15, ΠΕ17, ΠΕ18, ΠΕ19, ΠΕ20, ΠΕ32, ΠΕ33, ΠΕ34, ΠΕ40, ΤΕ01 και ΔΕ01, να υποβάλουν Αίτηση-Δήλωση ένταξης στους πίνακες αναπληρωτών και ωρομίσθιων εκπαιδευτικών σχολικού έτους 2010-2011 για την Πρωτοβάθμια και Δευτεροβάθμια Εκπαίδευση.
Επίσης, καλούνται οι εκπαιδευτικοί των κλάδων ΠΕ16.01, ΠΕ16.02, ΠΕ17.13, ΠΕ17.14, ΤΕ16 και εμπειροτέχνες ιδιώτες μουσικοί να υποβάλλουν Αίτηση-Δήλωση ένταξης στους παραπάνω πίνακες.

Οι Αιτήσεις-Δηλώσεις υποβάλλονται στις κατά τόπους Διευθύνσεις ή Γραφεία Πρωτοβάθμιας ή Δευτεροβάθμιας Εκπαίδευσης. Οι Αιτήσεις- Δηλώσεις των κλάδων μουσικής υποβάλλονται μόνο στις Διευθύνσεις ή Γραφεία Δευτεροβάθμιας Εκπαίδευσης.

Η προθεσμία υποβολής των Αιτήσεων-Δηλώσεων ορίζεται από 24-06-2010 μέχρι  02-07-2010.
Οι σχετικές εγκύκλιοι βρίσκονται στην ιστοσελίδα του Υπουργείου: www.ypepth.gr

